Na temelju članka 71. Zakona o komunalnom gospodarstvu („Narodne novine“ br. 68/18 i 110/18 i 32/20) i članka 29. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15, 05/16, 02/18, 12/19 i 03/20), Općinsko vijeće Općine Tompojevci na 20. sjednici održanoj dana 21. svibnja 2020. godine, donijelo je:

**ODLUKU**

**o prihvaćanju Izvješća o izvršenju**

**Programa građenja komunalne infrastrukture za 2019. godinu**

Članak 1.

Prihvaća se Izvješće Općinskog načelnika o izvršenju Programa građenja komunalne infrastrukture za 2019. godinu (KLASA: 363-01/18-04/3, URBROJ: 2196/07-03-20-3, od 06.05.2020. godine), koje je sastavni dio ove Odluke.

Članak 2.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 363-01/18-04/3

URBROJ: 2196/07-02-20-5

Tompojevci, 21. svibanj 2020. godine

OPĆINSKO VIJEĆE OPĆINE TOMPOJEVCI

Predsjednik Općinskog vijeća

Dubravko Martić

Na temelju članka 71. Zakona o komunalnom gospodarstvu („Narodne novine“ br. 68/18 i 110/18 i 32/20) i članka 50. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15, 05/16, 02/18, 12/19 i 03/20) Općinski načelnik Općine Tompojevci podnosi Općinskom vijeću Općine Tompojevci:

**IZVJEŠĆE**

**O IZVRŠENJU PROGRAMA GRAĐENJA KOMUNALNE INFRASTRUKTURE**

**ZA 2019. GODINU**

I.

Za Programa građenja komunalne infrastrukture u 2019. (u daljnjem tekstu Program) ukupno je utrošeno 1.271.125,30 kn , a planirano je 1.309.540,00 kn.

Izvršenje Programa uključuje slijedeće aktivnosti:

**1. Za rekonstrukciju nerazvrstanih cesta** planirano je 1.069.790,00 kn, a utrošeno 1.031.375,30 kn

* Rekonstrukcija ceste - spoj Zlatka Batakovića i 204. brigade Mikluševci - završetak
* Rekonstrukcija ceste prema igralištu i parkiralište u Berku
* Rekonstrukcija ceste - odvojak Radićeve ulice u Berku
* Parkiralište ispred Centra za javne inicijative u Tompojevcima

**Izvor financiranja**: komunalni doprinos 883,23 kn, dugogodišnji i privremeni zakup poljoprivrednog zemljišta 437.506,86 kn, pravo služnosti 96.000,00 kn, naknada za koncesije 32.930,60 kn, šumski doprinos 20.940,68 kn, naknada za zadržavanje nezakonito izgrađenih zgrada 4.336,64 kn, , pomoći ministarstva regionalnog razvoja i fondova EU 200.000,00 kn, prihod od prodaje poljoprivrednog zemljišta 169.250,35 kn, višak prihoda od zakupa poljoprivrednog zemljišta 69.526,94 kn

**2. Za izradu projektne dokumentacije za rekonstrukciju vodovodne mreže u naselju Čakovci (**prijenos iz prošle godine**)** planirano je 239.750,00 kn a utrošeno je 239.750,00 kn

**Izvor financiranja**: opći prihodi i primici 72.850,00 kn, pomoći ministarstva regionalnog razvoja i fondova EU 150.000,00 kn, višak prihoda od koncesijske naknade 16.900,00 kn.

**Namjenski prihodi:**

**Naknada od koncesija** je ostvarena u iznosu od **32.930,60 kn** (na temelju ugovora o koncesiji koje je sklopila Općina Tompojevci), namjenski je prihod i sukladno čl. 69. Zakona o komunalnom gospodarstvu u cijelosti je utrošena za *Rekonstrukcija nerazvrstanih cesta.*

K**omunalni doprinos** je ostvaren u iznosu od **883,23 kn**, namjenski je prihod i sukladno čl. 69. Zakona o komunalnom gospodarstvu utrošen je za *Rekonstrukcija nerazvrstanih cesta u iznosu od 883,23 kn.*

**Šumski doprinos** je ostvaren u iznosu **od 20.940,68 kn**, namjenski je prihod i sukladno čl. 65. Zakonu o šumama u cijelosti utrošena za *Rekonstrukcija nerazvrstanih cesta.*

**Naknada za zadržavanje nezakonito izgrađenih zgrada u prostoru** ostvarena je u iznosu od **4.336,64 kn** i sukladno čl. 31. st.3. Zakona o postupanju s nezakonito izgrađenim zgradama namjenski prihod i koristi se za poboljšanje infrastrukturno nedovoljno opremljenih naselja te je kao takav u cijelosti utrošen za *Rekonstrukciju nerazvrstanih cesta.*

**Prihod od prodaje i dugogodišnjeg i privremenog zakupa poljoprivrednog zemljišta** je sukladno članku 49. st.3. Zakonu o poljoprivrednom zemljištu (NN br. 20/18, 115/18 i 98/19) namjenski prihod te je kao takav jednim dijelom utrošen i na ovaj program u iznosu od **606.747,21 kn** i *to za Rekonstrukciju nerazvrstanih cesta.*

**Ostali prihodi:**

Od ostalih prihoda na ovaj Program utrošeno je 72.850,00 kn od općih prihoda i primitaka, 96.000,00 kn od prava služnosti, 350.000,00 kn pomoći od MRRFEU, 16.900,00 kn od viška prihoda od koncesijske naknade i 69.536,94 kn od viška prihoda od zakupa poljoprivrednog zemljišta.

II.

Izvješće o izvršenju Programa građenja komunalne infrastrukture za 2018. g. objaviti će se u Službenom vjesniku“ Vukovarsko- srijemske županije.

KLASA: 363-01/18-04/3

URBROJ: 2196/07-03-20-3

Tompojevci, 06.05.2020. godine

Općinski načelnik

Zdravko Zvonarić